Title: Príloha č
Author: Sefcik
Last saved by: agenda0
Company: MDPT

Príloha č.5
Zmluvy

Ukazovatele a sankcie

Štatistické ukazovatele (predkladanie polročne):
Rozbor DOP
Rozsah nákupov, modernizácií a rekonštrukcií v oblasti osobnej dopravy
Opravy a údržby podľa radu koľajových vozidiel (Sk/KV, predpis/plán)
Súhrnné dopravné výkony vo vlkm, hrtkm a náprkm na kategórie tratí
Úhrada straty (rozsah, použitie)

Ukazovatele kvality a sankcie:

1.	Minimálne plnenie grafikonu vlakovej dopravy (v %):
kategória vlakov			minimálne plnenie
•	medzinárodné rýchliky		90,5 (relatívne)
•	vnútroštátne rýchliky		90,5
•	osobné vlaky 			96,7
•	osobná doprava celkom 		96,0

V prípade, že sa nebude plniť hodnota ukazovateľa osobná doprava celkom z dôvodov na strane Železničnej spoločnosti, a.s., bude sa uplatňovať sankcia za každé i započaté percento pod stanovené plnenie vo výške 10 000,00 Sk.

2.	Bezpečnosť osobnej dopravy a zamedzenie nárastu nehodových udalostí (kategória A až D spolu) pri porovnaní bežného roka s priemerom posledných piatich rokov.

V prípade prekročenia rozsahu nehodových udalostí zavinených Železničnou spoločnosťou, a.s. oproti priemeru za posledných 5 rokov, bude objednávateľ uplatňovať sankcie za každú nehodovú udalosť nad priemer posledných 5 rokov vo výške 1 000,00 Sk na prípad.

3.	Prípojovosť medzi vlakmi osobnej dopravy 

Sankcie sa budú uplatňovať na každý jeden opodstatnený prípad zistený kontrolou, alebo na základe podnetu resp. sťažnosti a odsúhlasený medzi objednávateľom a dodávateľom vo výške 1 000,00 Sk za každý jednotlivý odsúhlasený prípad. Opakované sankcionovanie na ten istý prípad pri každej zmene GVD môže objednávateľ uplatňovať len v prípade, ak dodávateľ nepreukáže, že daná zmena predstavuje neprimerané zhoršenie kvality grafikonu.

4.	Teplota vo vnútorných priestoroch vozňov osobnej prepravy v hodnotách podľa príslušnej normy 
Sankcie sa budú uplatňovať na každý jeden opodstatnený prípad zistený kontrolou, alebo na základe podnetu resp. sťažnosti a odsúhlasený medzi objednávateľom a dodávateľom vo výške 1 000,00 Sk za každý jednotlivý odsúhlasený prípad. 

5.	Vybavenie hygienickými potrebami (podľa noriem dopravcu) a čistota vo vnútorných priestoroch vozňov osobnej prepravy
Sankcie sa budú uplatňovať na každý jeden opodstatnený prípad zistený kontrolou vo východzej stanici vlaku a odsúhlasený medzi objednávateľom a dodávateľom vo výške 
1 000,00 Sk za každý jednotlivý odsúhlasený prípad. 

6.	Osvetlenie vozňov osobnej prepravy v mieste sediaceho cestujúceho v hodnotách podľa príslušnej normy 
Sankcie sa budú uplatňovať na každý jeden opodstatnený prípad zistený kontrolou, alebo na základe podnetu resp. sťažnosti a odsúhlasený medzi objednávateľom a dodávateľom vo výške 100,00 Sk za každý jednotlivý odsúhlasený prípad. 

7.	Komfort, funkčnosť a technický stav vozňov a priestorov v nich 
a)	dvere
b)	okná 
c)	zariadenie – inventár na odkladanie batožín a kabátov
Nesankčný kvalitatívny ukazovateľ. Je len predmetom sledovania a vyhodnotenia.